סטיב האווי

סטיבן מייקל רוברט האווי (באנגלית: Steven Michael Robert Howey; נולד ב-12 ביולי 1977) הוא שחקן אמריקאי. הוא ידוע בעיקר בשל תפקידו בתור ואן מונטגומרי בסדרת הטלוויזיה "ריבה" <small>(2007-2001)</small> של רשת The WB, ובזכות הופעתו בתור קווין בול בסדרה "חסרי בושה" <small>(2021-2011)</small> של רשת שואוטיים

== ביוגרפיה ==
האווי נולד בסן אנטוניו, טקסס ב-12 ביולי 1977; בנם של קרלה נובינגר ושל השחקן ביל האווי; שבבעולותו בית ספר למשחק בפיניקס, אריזונה. יש לו שני אחים; אח ואחות, בראט ותמי.

הוא למד בבית הספר התיכון עמק קרסנטה <small>(אנ')</small> במחוז לוס אנג'לס, קליפורניה ולאחר מכן למד במכללת נורת'איסטרן ג'וניור <small>(אנ')</small> בסטרלינג <small>(אנ')</small>, קולורדו, במשך שנתיים במלגת כדורסל. מאוחר יותר הוא השתתף בסטודיו למשחק של אביו שם החליט שהוא רוצה להיות שחקן.

== קריירה ==
בשנת 1998 החל לשחק לראשונה בסרט העצמאי "Class", שנכתב ובוים על ידי אביו, ואף הוקרן בפסטיבל הסרטים בדנבר.

בשנת 2000 ביצע מספר תפקידי אורח בסדרות הטלוויזיה "Get Real", "ER" ו"המופע של דרו קארי".

בשנת 2001 קיבל האווי את התפקיד הראשי הראשון שלו בטלוויזיה, כשלוהק לתפקיד ואן מונטגומרי בסיטקום "ריבה" בכיכובה של ריבה מקנטייר ברשת The WB. האווי גילם תיכוניסט וכוכב קבוצת הפוטבול של בית הספר שמסולק מהבית כשהוריו מגלים שהוא מתכנן להתחתן עם חברתו ההריונית, שיין, וכתוצאה מכך הוא עובר לגור עם אשתו אצל ריבה; הסדרה סיימה את שידוריה לאחר שש עונות ב-2007. כמו כן הופיע האווי בקליפ של ריבה מקנטאייר לשירה "Every Other Weekend".

בשנת 2005 שיחק בסרט האקשן "סופרקרוס" בתפקיד קיי.סי קרלייל.

בשנת 2006 האווי גילם שיחק את וות'רבי בסרט אמנויות הלחימה "חי או מת" המבוסס על זיכיון משחקי הווידאו באותו שם <small>(אנ').</small>

בשנת 2009 הוא שיחק בקומדיה הרומנטית "מלחמות הכלות", עם אן האת'ווי וקייט הדסון (עימה שיחק גם בסרט "ארוס בהשאלה" ב-2011, שוב בתור מושא האהבה שלה). האוי גם גילם את התפקיד הראשי בסרט "סטן הלסינג" מ-2009, ובאותה שנה הופיע האווי גם בסדרת הרשת "CTRL" בגילומו של בן פילאר.

בשנת 2011 החל לגלם את קווין בול, אחת הדמויות הראשיות בסדרה הדרמה-קומית זוכת הפרסים "חסרי בושה" ברשת שואוטיים; סדרה זו מבוססת על הסדרה הבריטית "לגדול בלי בושה" ששודרה בערוץ 4 הבריטי. בסדרה הוא מגלם את קווין בול, שכנם וחברם הקרוב של בני משפחת גלאגר. ברמן בבר "האליבי", שמקבל אותו בירושה מבעליו הקודמים שהחשיב אותו כבנו. מנהל מערכת יחסים קבועה עם ורוניקה אף על פי שטכנית הוא עדיין נשוי לאחרת. דיסלקט שגדל במספר משפחות אומנה. הוא גילם דמות זו לכל אורך עונותיה של הסדרה עד לסיומה לאחר 11 עונות ב-2021.

בשנת 2013, הווי כיכב בפרק של "הבחורה החדשה" בתפקיד ג'קס, שחקן פוטבול מקצועי ומושא אהבתה של ג'ס (זואי דשנל). באותה שנה הופיע בשלושה פרקים מתוך סדרת הדרמה והפשע "ילדי האנרכיה" שיצר, כתב והפיק קורט סאטר עבור רשת FX.

בשנת 2018 גילם את דני קופר בסדרת הדרמה הצבאית "אריות הים" ברשת CBS ועוקבת אחר יחידת העילית של אריות הים. באותה שנה גילם את ריץ' בסרט הקומדיה "גיים אובר, גבר!" של שירות הסטרימינג נטפליקס; הוא הוקרן בבכורה ב-23 במרץ 2018.

בשנת 2019 ביצע הופעת אורח בתור ג'ייסון בסדרה הקומית "בשבילי אתם מתים" של נטפליקס. בהמשך, שיחק בסרט האקשן והקומדיה "שוטר על הדרך" בכיכובו של דייב בטיסטה.

בשנת 2022 שיחק בקומדיית האקשן "משמרת יום" בדמותו של מייק נזריאן; הסרט עלה לאקרנים בבכורה בסטרימינג של נטפליקס ב-12 באוגוסט 2022. בחודש מאי של אותה שנה לוהק הוואי לגלם את הדמות הראשית של הארי טסקר בסדרה "שקרים אמיתיים" המבוססת על הסרט באותו שם משנת 1994 בבימויו של ג'יימס קמרון. הסדרה עתידה לעלות לשידור ב-1 במרץ 2023 ברשת CBS.

== חיים אישיים ==
ביוני 2007 התארס האווי לשחקנית והדוגמנית שרה שהי <small>(אנ'),</small> בזמן חופשה של השניים בהוואי. ב-7 בפברואר 2009 נישאו השניים בלאס וגאס. ב-8 ביולי 2009 נולד בנם הראשון, ויליאם וולף, בלידת מים בבית הזוג. במרץ 2015, נולדו לזוג תאומים, בת ובן; ויולט מון ונוקס בלו. גם לידה זו הייתה לידת בית. האווי ושהי הגישו בקשה לגירושין במאי 2020. גירושיהם הסתיימו בינואר 2021.

כיום מתגורר האווי בלוס אנג'לס, קליפורניה.

== פילמוגרפיה ==

=== קולנוע ===
{| class="wikitable"
|-
! שנה !! סרט !! תפקיד
!הערות
|-
|1998
|Class
|ג'ים
|מפיק-שותף
|-
| 2005 || סופרקרוס || קיי.סי קרלייל
|
|-
| 2006 ||חי או מת|| וות'רבי
|
|-
| rowspan="3" | 2009 ||מלחמת הכלות|| דניאל ויליאמס
|
|-
|סקס והמסעדה הגדולה 2|| אגניו
|
|-
| סטן הלסינג || סטן
|
|-
| rowspan="3" |2011
|Conception
|ג'ואל
|
|-
| Losing Control|| טרי
|
|-
|ארוס בהשאלה|| מרקוס
|
|-
|2013
|Wrong Cops
|סנדי / מייקל
|
|-
|2014
|In Your Eyes
|בו סומאס
|
|-
|2015
|ניפגש בולהאלה
|מקאווי
|
|-
| rowspan="2" |2016
|Love on the Run
|ריק
|
|-
|Unleashed
|סאם
|
|-
| rowspan="2" |2018
|גיים אובר, גבר!
|ריץ'
|
|-
|Making Babies 
|ג'ון קלי
|
|-
|2019
|שוטר על הדרך
|פליקס
|
|-
|2022
|משמרת יום
|מייק נזריאן
|
|}

=== טלוויזיה ===
{| class="wikitable"
|+
!שנה
!סדרה
!תפקיד
!הערות
|-
|1999
|פסיפיק בלו
|מארק קרווין
|פרק: "Silicone Valley of the Dolls"
|-
|1999 - 2000
|Totally Tooned In
|קריין
|65 פרקים
|-
| rowspan="3" |2000
|Get Real
|כריס דה-פלקו
|פרק: "Falling from Grace"
|-
|ER
|אליסי
|פרק: "Homecoming"
|-
|המופע של דרו קארי
|סטודנט
|פרק: "Be Drew to Your School"
|-
|2001
|Any Day Now 
|טרוי
|פרק: "Everyone Deserves to be Loved"
|-
|2001 - 2007
|ריבה
|ואן מונטגומרי
|תפקיד ראשי (6 עונות); 125 פרקים
|-
|2006
|Twins 
|זאק
|פרק: "Blast from the Past"
|-
| rowspan="2" |2009
|Surviving Suburbia
|ברוק
|פרק: "Three End Tables"
|-
|Ctrl
|בן פילאר
|סדרת רשת; 10 פרקים
|-
|2010
|בניחוש חוקר
|דרק
|פרק: "Thrill Seekers and Hell Raisers"
|-
|2011
|אהבה נושכת
|קל
|פרק: "Firsts"
|-
|2011 - 2021
|חסרי בושה
|קווין בול
|תפקיד ראשי (11 עונות); 134 פרקים
|-
| rowspan="2" |2013
|הבחורה החדשה
|ג'קס מקטביש
|פרק: "Tinfinity"
|-
|ילדי האנרכיה
|הופר
|3 פרקים
|-
|2014
|Jennifer Falls
|פרנק
|פרק: "The Virginity Thief"
|-
|2015
|עובדים מצטיינים
|האביר הכחול דממפ
|פרק: "Gramps DeMamp Is Dead"
|-
|2017
|חוק וסדר: מדור מיוחד
|אנדי "מונסטר" מקפרסון
|פרק: "Intent"
|-
|2018
|אריות הים
|דני קופר
|3 פרקים
|-
|2019
|בשבילי אתם מתים
|ג'ייסון
|פרק: "I've Gotta Get Away"
|-
|2023 - הווה
|שקרים אמיתיים
|הארי טסקר
|תפקיד ראשי; 13 פרקים
|}

== קישורים חיצוניים ==

קטגוריה:שחקני קולנוע וטלוויזיה אמריקאים
קטגוריה:בוגרי אוניברסיטאות ומכללות בארצות הברית
קטגוריה:אמריקאים שנולדו ב-1977